Diari Oficial de la Generalitat Valenciana


Sumari del DOGV 8284, del 30-04-2018 (2018/3722)

Notificació i citació en el procediment d'acomiadament número 1075/2017.
------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3722


Organisme emissor
:   Jutjat Social Número 14 de Madrid

Tipus de document
:   Anunci

Notificació i citació en el procediment d'acomiadament número 1075/2017. [2018/3722]  
Procediment: acomiadaments/cessaments en general número 1075/2017.  
Matèria: acomiadament.  
Demandant: Paulino Juan Ali Nina.  
Demandat: Grupo Borgia, SL, i altres quatre.  
María Ángeles Charriel Ardebol, lletrada de l'Administració de justícia del Jutjat Social número 14 de Madrid, faig saber que, en el procediment número 1075/2017 d'aquest jutjat Social, seguit a instàncies de Paulino Juan Ali Nina contra Grupo Borgia, SL, Rafael Hortal Sanz, Consulting & Consejo, SL, FOGASA i Rafael Ampudia Encinas, sobre acomiadaments/cessaments en general, s'ha dictat la resolució següent:  
  
Part dispositiva del decret de data 14 de novembre de 2017:  
  
«Part dispositiva  
1. Tindre per repartida l'anterior demanda, amb la qual es formarà l'oportú procediment, i es registrarà en el llibre registre corresponent.  
  
2. S'admet a tràmit la demanda presentada i s'assenyala, per a l'acte de conciliació i, si és el cas, judici, en única convocatòria, l'audiència del dia 6 de març de 2018, a les 11.20, en la sala d'audiència d'aquest jutjat que se substanciarà per les regles del procediment d'acomiadaments/cessaments en general.  
Citeu les parts per a l'acte indicat i traslladeu, a la part demandada, una còpia de la demanda i dels documents acompanyats, així com de l'esmena.  
Consulteu els registres oportuns de la base de dades informàtica de l'oficina judicial, si fóra necessari, per a la localització de les parts.  
Advertiu a les parts:  
1. Que han de concórrer a judici amb tots els mitjans de prova de què intenten valdre's.  
2. Que si el demandant citat en forma no compareix, ni al·lega justa causa que li ho impedisca, se li tindrà per desistit de la demanda.  
3. Que la incompareixença injustificada del demandat, citat en forma, no impedirà la celebració del judici, que continuarà sense necessitat de declarar la seua rebel·lia.  
4. Poseu les interlocutòries en presència del/de la jutge/essa a fi que resolga sobre la prova proposada.  
Mode d'impugnació: per mitjà d'un recurs de reposició davant d'aquest jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de tres dies hàbils, comptats des de l'endemà de la notificació, amb expressió de la infracció comesa a judici de la persona recurrent, sense els requisits del qual no s'admetrà el recurs (art. 186.1 LJS).  
Així ho dispose i firme. En done fe.  
La lletrada de l'Administració de justícia: María Ángeles Charriel Ardebol.»  
  
Diligència. A continuació es compleix el que s'ha acordat i es procedeix a la notificació corresponent als interessats pels mitjans i amb els requisits establits en els articles 55 a 60 de la Llei reguladora de la jurisdicció social. En done fe.  
Part dispositiva de la interlocutòria de data 14 de novembre de 2017:  
«Part dispositiva  
Acorde admetre la prova sol·licitada i a aquest efecte:  
Accedisc a l'interrogatori de Rafael Horta Sanz, en qualitat de representant legal de la demandada en aquestes actuacions, perquè declare sobre els fets i les circumstàncies del plet pels quals se li pregunte i el tribunal declare pertinents (art. 302.2 de la LEC).  
L'interrogatori tindrà lloc el dia 6 de març de 2018, a les 11.20 en la sala de vistes d'aquest jutjat. Citeu la part assenyalada a fi de practicar la prova, amb l'advertència que, si no compareix i no justifica el motiu de la incompareixença, el tribunal podrà considerar reconeguts els fets en que haguera intervingut personalment i la fixació dels quals com a certs li siga completament perjudicial (art. 304 LEC).  
Quant a la documental, queda requerida la demandada amb la notificació d'aquesta resolució.  
Citar al/els testimoni/s proposat/s per la dita part perquè comparega/eguen a l'acte del judici assenyalat per al 6 de març de 2018 a les 11.20, i se li/se'ls adverteix que té/tenen el deure de comparéixer i que la infracció injustificada del deure indicat serà sancionada d'acord amb el que estableix l'article 292.1 de la Llei d'enjudiciament civil.  
Respecte a la prova documental sol·licitada, requeriu a la demandada a fi de que aporte, en l'acte del judici, els documents relatats en la demanda.  
Mode d'impugnació: per mitjà d'un recurs de reposició davant d'aquest jutjat dins dels tres dies hàbils següents al de la seua notificació; el recurrent que no siga treballador o beneficiari de la Seguretat Social haurà d'ingressar la quantitat de 25 euros en el compte d'aquest jutjat obert en l'entitat Banc de Santander número de compte 3436-2208-97-5873-27.  
Aquest és la meua interlocutòria, ho dispose, mane i firme. El magistrat jutge: María Romero-Valdespino Jiménez.»  
  
Diligència. A continuació es compleix allò que s'ha disposat, i es procedeix a la seua notificació als interessats pels mitjans i amb els requisits establits en els articles 55 a 60 de la Llei reguladora de la jurisdicció social. En done fe.  
  
Nota. Sent aplicable la Llei orgànica 15/1999, de 13 de desembre, de protecció de dades de caràcter personal, i els articles 236 bis i següents de la Llei orgànica del poder judicial, les dades contingudes en aquesta comunicació i en la documentació adjunta són confidencials; queda prohibida la seua transmissió o comunicació pública per qualsevol mitjà o procediment i han de ser tractats exclusivament per als fins propis de l'Administració de justícia, sense perjudici de les competències del Consell General del Poder Judicial previstes en l'article 560.1.10 de la Llei orgànica del poder judicial.  
  
Acta de data 6 de març de 2018:  
«Acta  
Madrid, 6 de març de 2018.  
Davant de la lletrada de l'Administració de justícia María Ángeles Charriel Ardebol, d'aquest Jutjat Social número 14, compareixen:  
Com a demandant, Paulino Juan Ali Nina, assistit del lletrat senyor Jaén Herrera, col·legiat número 83917.  
Com a demandats, Rafael Hortal Sanz, Rafael Ampudia Encinas i Grupo Borgia, SL, els quals no compareixen; no consten degudament citats.  
FOGASA, que no compareix a pesar d'estar degudament citat.  
En les actuacions està pendent resoldre respecte de l'aclariment del motiu pel qual l'actora sol·licita l'ampliació de la demanda contra la mercantil Consulting & Consejo, SL, i s'ha presentat, en el dia de hui, l'escrit que s'uneix.  
El jutge, en vista de l'anterior, disposa la suspensió dels actes de conciliació i judicis assenyalats per al dia de hui, així com tindre per ampliada la demanda contra Consulting & Consejo, SL.  
Així mateix disposa assenyalar novament, per als dits actes el dia 9 de maig de 2018, a les 11.40 hores, en la sala de vistes d'aquest jutjat; les parts que es troben presents es consideren citades per a aquest.  
Donant-se per notificades les parts d'aquest acord, es dóna per acabada aquesta compareixença, i firmen aquesta acta els que hi intervenen, després del jutge, de la qual cosa jo, lletrada de l'Administració de justícia, en done fe.»  
  
I perquè valga de notificació de forma legal a Consulting & Consejo, SL, en ignorat parador, expedisc aquest edicte per a la inserció corresponent en el Diari Oficial de la Generalitat Valenciana.  
S'adverteix el destinatari que les següents comunicacions es faran fixant una còpia de la resolució o de la cèdula en l'oficina judicial, pel mitjà establit a aquest efecte, excepte les que tinguen la forma d'interlocutòria, sentència o decrets que posen fi al procediment o resolguen un incident o que es tracte de citació a termini  
  
Madrid, 8 de març de 2018.- La lletrada de l'Administració de justícia: María Ángeles Charriel Ardebol.